****

**ΒΙΟΓΡΑΦΙΚΟ**

**ΑΠΤΧΟΥ (Μ) εα Γεωργίου Βορρόπουλου**

Ο Απτχος (Μ) εα Γεώργιος Βορρόπουλος γεννήθηκε τον Νοέμβριο του 1960 στη Λάρισα. Το 1978 εισήχθη στο Τμήμα Μηχανικών της Σχολής Ικάρων (ΣΜΑ) και αποφοίτησε το 1982 ως Ανθσγος Μηχανικός Ηλεκτρονικός. Αποστρατεύθηκε ευδοκίμως τον Μάρτιο του 2016, στον κατεχόμενο καταληκτικό βαθμό του Αντιπτεράρχου και του απονεμήθηκε ο τίτλος του Επίτιμου Γενικού Επιθεωρητή ΓΕΑ.

Κατά τη σταδιοδρομία του στη ΠΑ, υπηρέτησε σε διάφορες Μονάδες και Σχηματισμούς της ΠΑ και το ΝΑΤΟ, με καθήκοντα αντίστοιχα του βαθμού και της ειδικότητας του.

Διετέλεσε Διοικητής της 128 ΣΕΤΗ, Διευθυντής Διεύθυνσης Πληροφορικής ΓΕΑ, Διευθυντής Γ Κλάδου ΑΤΑ και ΔΑΕ, Επιτελάρχης ΔΑΥ, Διευθυντής Γ Κλάδου και Γενικός Επιθεωρητής ΓΕΑ. Επίσης έχει διατελέσει Προέδρος του Διοικητικού Συμβουλίου (ΔΣ) του ΝΠΔΔ ΣΕΠΑ και μέλος του ΔΣ του ΝΠΔΔ ΤΑΑ.

Είναι απόφοιτος της Σχολής Προγραμματιστών του ΓΕΕΘΑ και κατέχει το τίτλο του Ραδιοηλεκτρολόγου Α’. Από ξένες γλώσσες ομιλεί την Αγγλική.

Του έχουν απονεμηθεί τα παράσημα που αντιστοιχούν στον βαθμό του.

Είναι μέλος του ΔΣ του Επιστημονικού Συλλόγου Μηχανικών Αεροπορίας (ΕΣΜΑ) και μέλος του ΔΣ της Πανελλήνιας Ομοσπονδίας Στρατιωτικών (ΠΟΣ) με αρμοδιότητα στις διεθνείς σχέσεις.

Είναι παντρεμένος και πατέρας δυο παιδιών.

Τηλ επικ. 6983502800

Διαδίκτυο : https://www.facebook.com/GeorgeVorropoulos/

**ΣΥΝΤΟΜΟ ΜΗΝΥΜΑ**

Αγαπητά Μέλη της ΕΑΑΑ,

Με διαρκή και σταθερή πίστη στο όραμα μου για μία Ένωση αντάξια των προσδοκιών μας και με πλήρη συναίσθηση των ευθυνών και υποχρεώσεων που αναλαμβάνω απέναντί σας, δηλώνω παρών στις επικείμενες εκλογές, πιστεύοντας ότι μπορεί να γίνει η υπέρβαση και η Ένωσή μας να αναδειχθεί σε ένα οργανισμό αρχών και αξιών προς όφελος των μελών της και της ευρύτερης Ελληνικής Κοινωνίας.

Στόχευση μου η προσαρμογή της ΕΑΑΑ στις σύγχρονες απαιτήσεις και προκλήσεις, επικεντρώνοντας στη λειτουργικότητα της Ένωσης και στις σημερινές ανάγκες του αποστράτου και των ορφανικών μελών. Στόχευση που βασίζεται στην ισότητα – ενότητα και αλληλεγγύη των μελών και θα καταστεί δυνατή με συλλογικότητα και συμμετοχικότητα , χωρίς αποκλεισμούς και διακρίσεις, με διαφάνεια, διαύγεια και συνεχή λογοδοσία προς τα μέλη.

Το νέο ΔΣ που θα προκύψει πρέπει να ξεφύγει από αρτηριοσκληρωτικές αντιλήψεις του παρελθόντος καθώς και νοοτροπίες που καθηλώνουν την Ένωση στη στασιμότητα και να φέρει στο προσκήνιο και να επιλύσει χρονίζοντα προβλήματα, να ικανοποιήσει τις σημερινές ανάγκες των μελών και να προασπίσει τα κεκτημένα μας, ώστε να αποτελέσει η ΕΑΑΑ πραγματικό φορέα εκπροσώπησης όλων των μελών της. Προς αυτή τη κατεύθυνση δεσμεύομαι ότι θα εργαστώ ως μέλος του νέου ΔΣ από τη θέση του αντιπροέδρου, εφόσον εκλεγώ.

Κλείνοντας θα ήθελα να σας καλέσω να συμμετάσχετε στην εκλογική διαδικασία και να αναδείξετε ένα νέο ανανεωμένο ΔΣ, ικανό να ανταποκριθεί στο σήμερα και ικανό να δώσει την ώθηση που χρειάζεται η ΕΑΑΑ για να αλλάξει σελίδα και να ανοίξει τα φτερά της.

Λεπτομερής ανάλυση των δράσεων και ενεργειών που θα αναληφθούν, θα παρουσιασθούν κατά τη προεκλογική περίοδο μεσω διαδικτύου και δια ζώσης.

Μαζί θα χτίσουμε την Ένωση που μας αξίζει.

Με εκτίμηση

Απτχος (Μ) εα Γεώργιος Βορρόπουλος

Επίτιμος Γενικός Επιθεωρητής ΓΕΑ